ՀԻՄՆԱՎՈՐՈՒՄ
«ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ 

1. Ընթացիկ իրավիճակը և իրավական ակտի ընդունման անհրաժեշտությունը․
[bookmark: _Hlk233021992]Նախագիծը մշակվել է 2026 թվականի մարտի 19-ին Ռուս-հայկական մարդասիրական արձագանքման կենտրոնի (միջկառավարական ոչ առևտրային կազմակերպություն) (այսուհետ՝ Կենտրոն) վարչության նիստում ընդունված որոշման հիման վրա՝ Կենտրոնի կողմից Հայաստանի Հանրապետության ներքին գործերի նախարարության փրկարար ծառայությանը (այսուհետ՝ Փրկարար ծառայություն) սեփականության իրավունքով փոխանցվող փրկարարական սարքավորումների և այլ գույքի նվիրատվության գործընթացը կազմակերպելու նպատակով։
[bookmark: _Hlk233022053]Կենտրոնը 2017 թվականից Փրկարար ծառայությանն արտակարգ պատահարներին արձագանքելու նպատակով օգտագործման է հանձնել հատուկ տեխնիկա, սարքավորումներ և այլ գույք։ 2026 թվականի մարտի 19-ին Կենտրոնի վարչության նիստում հաստատվել է Փրկարար ծառայության կողմից արտակարգ պատահարներին արձագանքելու նպատակով օգտագործվող գույքի մի մասը սեփականության իրավունքով՝ նվիրատվության ձևով, Փրկարար ծառայությանը փոխանցելու մասին որոշումը։
Վերոգրյալի արդյունքում Փրկարար ծառայությունն իրականացրել է Կենտրոնի կողմից արտակարգ պատահարներին արձագանքելու նպատակով օգտագործման հանձնված հատուկ տեխնիկայի, սարքավորումների և այլ գույքի հաշվառում, որի արդյունքում առանձնացվել է օգտագործման համար ոչ պիտանի դարձած գույքը և կազմվել է նվիրատվության կարգով Փրկարար ծառայության սեփականությանը փոխանցման ենթակա գույքի ցանկը։

2. Առաջարկվող կարգավորման նպատակը և բնույթը․
[bookmark: _Hlk178229612]Նախագծով նախատեսվում է կարգավորել Կենտրոնի կողմից Փրկարար ծառայությանն արտակարգ պատահարներին արձագանքելու նպատակով օգտագործման հանձնված գույքի մի մասը սեփականության իրավունքով՝ նվիրատվության ձևով Փրկարար ծառայությանը փոխանցելու և ամրացնելու հարաբերությունները։
[bookmark: _Hlk233023627]3. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ․
Նախագծի ընդունումը բխում է ՀՀ կառավարության 2021 թվականի օգոստոսի 18-ի N 1363-Ա որոշման հավելվածի 6.7-րդ բաժնով սահմանված Պետական գույքի արդյունավետ կառավարման դրույթներից։
4․ Նախագծի մշակման գործընթացում ներգրավված ինստիտուտները և անձինք․
Նախագիծը մշակվել է ՀՀ ներքին գործերի նախարարության կողմից։

5․ Լրացուցիչ ֆինանսական միջոցների անհրաժեշտության և պետական բյուջեի եկամուտներում ու ծախսերում սպասվելիք փոփոխությունների մասին․
Նախագծի ընդունմամբ լրացուցիչ ֆինանսական միջոցների անհրաժեշտություն և պետական բյուջեի եկամուտներում ու ծախսերում փոփոխություններ չեն առաջանում։

6. Ակնկալվող արդյունքը․
[bookmark: _Hlk224202722]Նախագծի ընդունման արդյունքում Փրկարար ծառայությունը հնարավորություն կունենա իր հայեցողությամբ տիրապետելու, օգտագործելու և տնօրինելու սույն նախագծով նվիրատվության ենթակա գույքը, ինչը կնպաստի Փրկարար ծառայության գործունեության արդյունավետության բարձրացմանը և գործառույթների իրականացման հնարավորությունների ընդլայնմանը։ 
[bookmark: _Hlk178240586]
ՀՀ ներքին գործերի նախարարություն

